Title: Zmeny a doplnenia z dôvodu výhrad Komisie:
Author: Mogelská Natália
Last saved by: lichnerova
Company: MZP

NÁVRH

ZÁKON

z .............. 2012,

ktorým sa mení a dopĺňa zákon č. 151/2002 Z. z. o používaní genetických technológií a geneticky modifikovaných organizmov v znení neskorších predpisov

	Národná rada Slovenskej republiky sa uzniesla na tomto zákone:

Čl. I

	Zákon č. 151/2002 Z. z. o používaní genetických technológií a geneticky modifikovaných organizmov v znení zákona č. 587/2004 Z. z., zákona č. 77/2005 Z. z., zákona č. 100/2008 Z. z., zákona č. 515/2008 Z. z. a zákona č. 117/2010 Z. z. sa mení a dopĺňa takto:

1.	§ 5 ods. 1 až 3, § 6 ods. 2, § 7,  § 8 ods. 2, § 9 ods. 1, § 9 ods. 2 písm. b), § 9 ods. 3 a 4, § 9 ods. 5 písm. a), § 10 ods. 6, § 11 ods. 2 písm. b), § 14 ods. 2 písm. b), § 24 ods. 1 písm. a) a c), § 25 ods. 1 a 4, § 26 ods. 5 písm. a) a g), § 28 ods. 2 písm. j) a § 30 ods. 1 sa slovo „organizmus“ vo všetkých tvaroch nahrádza slovami „organizmus a geneticky modifikovaný mikroorganizmus“ v príslušnom tvare. 

2.	V § 1 ods. 1 sa slová „genetických technológií a geneticky modifikovaných organizmov“ nahrádzajú slovami „genetických technológií, geneticky modifikovaných organizmov a geneticky modifikovaných mikroorganizmov“.

3.	V § 2 ods. 1 sa slová „vrátane mikroorganizmov“ nahrádzajú slovami „a geneticky modifikované mikroorganizmy“.

4.	V § 2 ods. 2 sa za slovo „organizmov“ vkladajú slová „a mikroorganizmov“.

5.	V § 2 ods. 3 sa na konci pripájajú tieto slová „a mikroorganizmu“.

6.	V § 3 odsek 1 znie: 
„(1) Génovými metódami a génovými technikami sú konkrétne cielené metódy a techniky, ktorými sa použitím nosiča vnáša genetický materiál jedného organizmu alebo mikroorganizmu (ďalej len „darca“) do genetického materiálu iného organizmu alebo mikroorganizmu (ďalej len „príjemca“) alebo odníma alebo mení časť prirodzeného genetického materiálu organizmu alebo mikroorganizmu a ktorých výsledkom je geneticky modifikovaný organizmus alebo geneticky modifikovaný mikroorganizmus.“.

7.	V § 3 ods. 3 písm. c) sa slovo „organizmov“ nahrádza slovom „mikroorganizmov“.

8.	V § 4 ods. 2 sa slovo „organizmus“ nahrádza slovom „mikroorganizmus“. 

9.	V § 8 odsek 1 znie:
 „(1) Používanie v uzavretých priestoroch je činnosť, ktorou sa organizmy a mikroorganizmy geneticky menia alebo ktorou sa geneticky modifikované organizmy a geneticky modifikované mikroorganizmy  pestujú, uchovávajú, premiestňujú, ničia, zneškodňujú alebo používajú iným spôsobom s použitím ochranných opatrení.“.

10.	§ 9 sa dopĺňa odsekom 10, ktorý znie:
            „(10) Ustanovenie odseku 8 sa primerane vzťahuje aj na používanie geneticky 
      modifikovaných organizmov v uzavretých priestoroch.“. 

11.	 V § 10 ods. 1 písm. c) sa vypúšťajú slová v zátvorke „odsek 3“ .

12.	V § 10 ods. 4 sa slová „odseku 3“ nahrádzajú slovami „odseku 2 alebo odseku 3“.

13.	V § 12 ods. 2 písmeno b) znie: 
„b) údaje o geneticky modifikovaných organizmoch  a geneticky modifikovaných mikroorganizmoch, s ktorými vykonával činnosti zatriedené do rizikovej triedy 1, na účely vedenia evidencie podľa  § 24 ods. 1 písm. c) raz za šesť mesiacov,“. 

14.	V § 12 odsek 3 znie:
      „(3) Po získaní súhlasu na prvé použitie uzavretých priestorov sa ďalšie používanie uzavretých priestorov na činnosti zatriedené do rizikovej triedy 1 neohlasuje.“.

15.	§ 15 sa dopĺňa odsekom 7, ktorý znie: 
„(7) Ustanovenia § 15 až 22 sa vzťahujú aj na zámerné uvoľňovanie geneticky modifikovaných mikroorganizmov.“.  
 
16.	V § 32 ods. 2 uvádzacej vete sa slová „podľa § 12 ods. 2 písm. b) alebo písmena c)“ nahrádzajú slovami „podľa § 12 ods. 2 písm. c)“. 

17.	V § 32 odsek 5 znie:
„(5) Ministerstvo ohlásenia posúdi v lehote do 45 dní odo dňa ich doručenia.“.  

18.	V § 32 ods. 6 uvádzacia veta znie: „Lehota podľa odseku 5 neplynie“. 
 
19.	V § 33 sa vypúšťajú odseky 6 a 7. 
Doterajší odsek 8 sa označuje ako odsek  6.

Čl. II
Účinnosť

Tento zákon nadobúda účinnosť 1. januára 2013.